**Обавештење о обради личних података/Сагласност за обраду личних података**

У складу са чланом 15. Закона о заштити података о личности („Службени гласник РС“, број: 87/18), обавештавамо Вас о следећем:

Лични подаци које Директорат за цивилно ваздухопловство Републике Србије прикупља од кандидата у поступку спровођења конкурса су: име и презиме, јединствени матични број грађана, датум и место рођења, адреса становања, контакт телефон и имејл адреса, подаци о образовању, подаци о радном искуству.

Обрада, односно прикупљање, бележење и разврстављање личних података кандидата врши се у сврху процеса селекције кандидата и евентуалног запошљавања.

Прикупљени лични подаци биће третирани као поверљиве информације. Приступ Вашим подацима имаће само oрган Директората који спроводи Конкурс – Управни одбор Директората и који треба да буде упознат са подацима, само у обиму који је неопходан.

Орган Директората задужен за спровођење Конкурса, предузеће све потребне и неопходне мере ради заштите наведених података. У случају недозвољене обраде личних података, кандидату припадају права у складу са Законом о заштити података о личности.

Подношењем пријаве на конкурс (са потребном документацијом) изјављујете да сте прочитали, разумели и прихватили ово Обавештење о обради личних података/Сагласност за обраду личних података и да сте овим путем дали своју сагласност за обраду наведених податакa од стране Органа Директората а у сврху процеса селекције кандидата и евентуалног запошљавања.

Кандидат има право да у сваком тренутку опозове пристанак за обраду личних података који су достављени у Директорату на овај начин и за сврху процеса селекције и евентуалног запошљавања.

 П О Т П И С:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

У Београду, дана\_\_\_\_\_\_\_\_\_\_\_\_\_\_\_\_\_\_\_ године.